Edinson Cavani sospiż tliet partiti L-attakkant internazzjonali Urugwajan ta' Manchester United, Edinson Cavani, ġie sospiż tliet partiti wara li nstab ħati li uża l-kelma "negrito" f'messaġġ fuq il-media soċjali wara r-rebħa fuq Southampton. Hu ġie akkużat għal mġieba ħażina u għaldaqstant ġie mmultat ukoll £100,000. Għaldaqstant huwa se jitlef il-partita kontra Aston Villa tal-kampjonat, Manchester City (League Cup) u Watford (FA Cup). B'hekk huwa jkun eliġibbli li jilgħab fil-partita l-kbira kontra Liverpool, f'Anfield, fis-17 ta' Jannar. Huwa kellu ċans sal-4 ta' Jannar biex iwieġeb għal din l-akkuża iżda ddeċieda li jaċċetta din is-sospensjoni.